35 Kupwa Leza wānena Yakoba amba: “Taluka, kanda ku Betele+ ukashikate konka, kadi ushimikile’ko Leza wa bine kisōkelo, mwine wakumwekēle powadi unyema mwanenu Esau.”+2 Ebiya Yakoba wānena ba mu njibo yandi ne bonso baādi nabo amba: “Talulai baleza ba kungi badi mu bukata mwenu,+ kadi mwisubulei mushinte ne bivwalwa byenu,3 tutalukei tukande ku Betele. E konkashimikila Leza wa bine kisōkelo, mwine wanondolwele mu difuku dyonadi mu tusua ne wadi nami konso* konadi ñenda.”+4 Penepo bāpa Yakoba baleza ba kungi bonso bobādi nabo ne nzenze yādi ku matwi abo, Yakoba nandi wājīka’byo* munshi mwa mutyi mukatampe wādi kubwipi na Shekema.5 Abo pa kwenda, luzakalo lwa Leza lwāponena bibundi byādi bibajokolokele, ebiya baleka kulonda bana ba Yakoba.6 Ku mfulo Yakoba wāfika ku Luzi,+ ke Betele kadi, mu ntanda ya Kenani, aye ne bantu bonso baādi nabo.7 Wāubaka’ko kisōkelo kaite kifuko’kya bu Ele-Betele,* mwanda ko kwāmumwekēle Leza wa bine paādi unyema mwanabo.+8 Kupwa Debola,+ muledi wa Lebeka, wāfwa bāmujīka dya kunshi kwa Betele munshi mwa mutyi wa shene. Penepo wēwinika bu Aloni-Bakuti.*9 Leza wāmwekela monka Yakoba paādi utamba ku Padana-Alamu wāmwesela ne kumwesela.10 Leza wāmunena’mba: “Dijina dyobe wi Yakoba.+ Kuketwepo monka bu Yakoba, ino uketwa bu Isalela.” Wāanza kumwita bu Isalela.+11 Leza wāmunena monka’mba: “Ami ne Leza Mwinē Bukomo Bonso.+ Butula wivudije. Mizo ne kibumbo kya mizo bikatamba kodi,+ ne balopwe bakalupuka kodi.*+12 Ntanda yonāpele Abalahama ne Izake nkakupa’yo abe, kadi nkapa ne lutundu* lobe lukāya’ko ino ntanda.”+13 Kupwa Leza wākanda wāmushiya pa kifuko paēsambīle nandi’pa.14 Penepo Yakoba wāshimika kikomo pa kifuko paēsambīle nandi’pa, kikomo kya dibwe, wāpungulwila’po ne kyamulambu kya bitomibwa kadi wāpungulwila’po ne māni.+15 Kadi Yakoba wādi wita kifuko pene paēsambile na Leza bu Betele.+16 Penepo bātamba ku Betele. Pobādi bakidi kulampe na Efelata, Letyela kasake kubutula, kadi lubutulo lwandi lwādi na makambakano makatampe.17 Ino paādi ukilwa na kutambija mwana, kimbutuja wāmulombola’mba: “Kokikwatwa moyo, mwanda usa kwikala monka na mwana mwana-mulume.”+18 Būmi bwandi pobwādi kebutambe* (mwanda wādi kafu), wāmwinika bu Bene-Oni,* ino shandi wāmwita bu Benjemani.*+19 Penepo Letyela wāfwa, wājīkwa mu dishinda dyenda ku Efelata, ke ku Betelema kadi.+20 Yakoba wāshimika kikomo pa kibundu kyandi; i kikomo kya kibundu kya Letyela kufika ne dyalelo.21 Kupwa papo Isalela wātaluka wākashimika pema wandi kulampe, kupita ne kiteba kya Edela.22 Ino pādi pashikata Isalela mu yoya ntanda, Lubeni wātaluka wākalāla na Bidiha mukaja shandi wa pafula, ino Isalela wāivwana’o.+Penepo kwādi bana 12 ba Yakoba bana-balume.23 Bana bābutwile Lea i Lubeni mwana umbedi wa Yakoba,+ kupwa ke Shimioni, Levi, Yuda, Isakala ne Zebuluna.24 Bana bābutwile Letyela i Yosefa ne Benjemani.25 Kadi bana bābutwile Bidiha, mwingidi wa Letyela, i Dani ne Nafatale.26 Kadi bana bābutwile Zidipa, mwingidi wa Lea, i Ngade ne Ashela. Bano’ba bo bana ba Yakoba bana-balume bobāmubutwidile mu Padana-Alamu.27 Ku mfulo Yakoba wāiya kokwa kwādi shandi Izake ku Mamela,+ ku Kidiata-Alāba, ko kunena’mba, ku Hebelona, kwine kwāshikete ba Abalahama ne Izake bu beni.+28 Izake wālēle myaka 180.+29 Kupwa Izake wātūla muya wāfwa, wālungwa ku bantu bandi,* kupwa kwa būmi bulampe kadi bwa nsangaji;* bandi bana ba Esau ne Yakoba bāmujīka.+
bem_Latn